**Nadlimitná zákazka zadávaná reverzným postupom v zmysle ustanovenia § 66 ods. 7 druhá veta**

**zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zákon“ a „ZVO“)**

**Zákazka na dodanie tovaru.**

##### SÚŤAŽNÉ PODKLADY

Predmet zákazky:

**„Dodanie nových podvozkov kategórie N3G v prevedení 4 x 4.2 v celkovom počte 18 ks s príslušnými nadstavbami “**

.............................................................

Mgr. Ján Havran

predseda predstavenstva

Banskobystrickej regionálnej správy ciest, a.s.

Banská Bystrica, apríl 2021

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA A OBHLIADKA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI

9. VYSVETLENIE A ZMENY

10. VYHOTOVENIE PONUKY

11. JAZYK PONUKY

12. MENA A CENY UVÁDZANÉ V PONUKE

13. ZÁBEZPEKA, podmienky jej zloženia, podmienky jej uvoľnenia alebo vrátenia

14. OBSAH PONUKY

15. NÁKLADY NA PONUKU

16. PREDKLADANIE PONÚK

17. OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. INFORMÁCIA O VÝSLEDKU VYHODNOTENIA PONÚK

21. UZAVRETIE ZMLUVY

22. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

PRÍLOHY

Príloha č. 1a súťažných podkladov – Návrh na plnenie kritéria

Príloha č. 1b súťažných podkladov – Návrh na plnenie kritéria

Príloha č. 2 súťažných podkladov – Návrh kúpnej zmluvy

Príloha č. 3 súťažných podkladov – Opis predmetu zákazky

Príloha č. 4 súťažných podkladov – Rozsah a doba servisu predmetu zákazky

**A. POKYNY NA VYPRACOVANIE PONUKY**

**1. IDENTIFIKÁCIA VEREJNÉHO OBSTARÁVATEĽA**

* 1. Verejný obstarávateľ

Názov: Banskobystrická regionálna správa ciest, a. s.

Sídlo: Majerská cesta 94, 974 96 Banská Bystrica

Zastúpený: Mgr. Ján Havran, predseda predstavenstva

Ing. Martin Lejtrich, podpredseda predstavenstva

IČO: 36 836 567

Komunikačné rozhr.: <https://josephine.proebiz.com>

Adresa profilu: <https://www.uvo.gov.sk/vyhladavanie-profilov/detail/10066>

* 1. V prípade tohto verejného obstarávania poskytuje verejnému obstarávateľovi podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov:

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

IČO: 37 828 100

Komunikačné rozhranie: <https://josephine.proebiz.com>

**2. PREDMET ZÁKAZKY**

* 1. Predmetom zákazky je dodanie tovaru, nových podvozkov sériovo vyrábaných nákladných vozidiel kategórie N3G v prevedení 4 x 4.2 s príslušnými nadstavbami, pričom každé vozidlo bude vybavené snehovou radlicou v celkovom počte 18 ks. Predmet zákazky bude slúžiť najmä pre účely výkonu zimnej údržby ciest ako viacúčelový sypač na posyp prostredníctvom inertného posypového materiálu (kamenivo fr. 4/8), chemickej posypovej soli (NaCl) a roztokom soľanky. V letnom období budú vozidlá využívané na prevoz a aplikáciu bitúmenovej zmesi obaľovanej za tepla a na výkon činností v rámci letnej údržby ciest s použitím sklápacej nadstavby pre všetky materiály. Predmet zákazky musí spĺňať minimálne požadované technické parametre podvozkov, radlice a príslušných nadstavieb stanovené verejným obstarávateľom vzhľadom na účel využitia predmetu zákazky, bližšie špecifikované v Prílohe č. 3 týchto Súťažných podkladov – Opis predmetu zákazky.
  2. Súčasťou predmetu zákazky musí byť:

A/ výbava vozidla a to v zmysle ustanovení Vyhlášky Ministerstva dopravy a výstavby SR č. 134/2018 Z. z. minimálne v rozsahu povinnej výbavy:

* Prenosný výstražný trojuholník
* Bezpečnostný reflexný odev (reflexná vesta)
* Náhradné koleso (disk s pneumatikou)
* Kľúč na matice alebo skrutky kolies
* Príručný zdvihák s adekvátnou nosnosťou
* Lekárnička

B/ predpredajný servis, ktorý zahŕňa prípravu predmetu zákazky na odovzdanie (PDI-Pre-Delivery Inspection) v rozsahu úkonov predpísaných výrobcom,

C/ záručný a pozáručný servis v rozsahu bližšie definovanom v prílohe č. 4 týchto súťažných podkladov, ktorý je uchádzač povinný vykonávať v servisných strediskách zmluvných partnerov, ktorých zoznam je povinný poskytnúť verejnému obstarávateľovi najneskôr v deň podpisu zmluvy.

* 1. Ako súčasť dodania predmetu zákazky, najneskôr v deň odovzdania predmetu zákazky, je uchádzač povinný predložiť:
* ***Osvedčenie o evidencii vozidla časť II*** pre potrebu evidencie na ODI ORPZ a pridelenie evidenčného čísla, pre každú súčasť predmetu zákazky samostatne (podvozok, príslušná nadstavba, radlica).
* ***Certifikát konformity (COC)***, ktorý potvrdzuje, že vozidlo má udelené typové schválenie EÚ celého vozidla podľa osobitných predpisov (smernica 2007/46/ES, nariadenie EÚ č. 167/2013 a nariadenie EÚ č. 168/2013) iným členským štátom.
* ***Servisnú knižku vozidla* *v tlačenej alebo elektronickej podobe***
* ***Návod na obsluhu*** pre každú súčasť predmetu zákazky samostatne (podvozok, príslušná nadstavba, radlica), užívateľskú príručku, príručku na údržbu alebo iný dokument, ktorým sa opisujú všetky osobitné podmienky alebo obmedzenia viažuce sa na ich používanie v slovenskom jazyku.
* ***Protokol z typovej skúšky vozidla*** vydaný autorizovanou osobou (skúšobňou) v zmysle Vyhlášky Ministerstva dopravy a výstavby SR č. 131/2018 Z. z., ktorou sa ustanovujú podrobnosti v oblasti schvaľovania vozidiel.
* ***Certifikát o meraní pre meracie zariadenie dávkovania posypových materiálov (g/m2) sypacej nadstavby*** vydaný autorizovanou osobou (skúšobňou) výrobcovi pre jednotlivé typy nadstavieb ako súčasti špeciálneho nákladného vozidla s potvrdením presnosti a spôsobu merania dávkovania, alebo iný hodnoverný doklad potvrdzujúci požadované parametre posypu.
* ***Elektronický katalóg náhradných dielov predmetu kúpy na nosiči USB***
* ***Revíznu správu o plynovom zariadení*** vydanú autorizovanou osobou v zmysle STN EN 14336 pre univerzálnu výmennú nadstavbu sypaciu.
* ***Osvedčenia o typovom schválení SR***na každú súčasť predmetu zákazky samostatne (podvozok, príslušná nadstavba, radlica) vydané typovým schvaľovacím orgánom v zmysle ustanovení zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov.
  1. Verejný obstarávateľ požaduje v rámci dodania predmetu zákazky zaškoliť zamestnancov na obsluhu na každú časť predmetu zákazky (rozumej 1 ks plnohodnotného a funkčne spôsobilého špeciálneho vozidla vrátane podvozku, príslušnej nadstavby a radlice), kde budú prítomní minimálne dvaja zamestnanci (vodiči) verejného obstarávateľa na každú časť predmetu zákazky samostatne.
  2. Ďalej verejný obstarávateľ z dôvodu monitorovania vozidiel prostredníctvom GPS systému FLEETWARE žiada od úspešného poskytnutie plnej súčinnosti spoločnosti DATACAR, spol. s. r. o., pri montáži všetkých potrebných súčastí uvedeného systému spôsobom bližšie identifikovaným v prílohe č. 3 týchto SP – Opis predmetu zákazky, pričom uvedená spoločnosť nebude vystupovať ako tretí subjekt v tomto verejnom obstarávaní a všetky náklady spojené s montážou uhradí verejný obstarávateľ.
  3. Verejný obstarávateľ je oprávnený vykonať fyzickú obhliadku predmetu zákazky u úspešného uchádzača za účelom posúdenia zhody uchádzačom predložených dokumentov týkajúcich sa technických a iných parametrov so zadanými parametrami verejného obstarávateľa na predmet zákazky v tomto verejnom obstarávaní a v prípade pochybností vykonať skúšku autorizovanou osobou, ktorá preukáže splnenie zadaných parametrov verejným obstarávateľom.
  4. Spoločný slovník obstarávania (CPV):

Hlavný CPV: 34143000-1 Vozidlá na zimnú údržbu ciest

Doplnkový CPV: 50000000-5 Opravárske a údržbárske služby

* 1. Predmet zákazky sa nedelí na samostatné časti. Predmetom zákazky je dodanie komplexného tovaru – špeciálnych nákladných motorových vozidiel pozostávajúcich z podvozku, príslušnej nadstavby a radlice, prispôsobených potrebám verejného obstarávateľa pre účel najmä výkonu zimnej údržby ciest, vrátane vykonávania servisných činností podľa určených podmienok, pričom nerozdelením zákazky na časti verejný obstarávateľ neuprie ani neobmedzí účasť záujemcov v predmetnom verejnom obstarávaní, nakoľko zákon o verejnom obstarávaní pripúšťa viacero možností, ktorými je zaručená účasť aj tých hospodárskych subjektov, ktoré by z rôznych dôvodov neboli schopné plniť predmet zákazky v postavení generálneho dodávateľa, pričom požiadavku generálneho dodávateľa a požiadavku na predmet zákazky ako celku bez rozdelenia na časti s prihliadnutím na ekonomické a funkčné dôvody nemožno považovať za obmedzujúci prvok v predmetnom verejnom obstarávaní. Verejný obstarávateľ pri nerozdelení zákazky na časti zohľadnil najmä praktické dôsledky v súvislosti s následným plnením zákazky, ktorými sú pri rozdelení zákazky na časti podľa jeho názoru v zásade možná zvýšená cena, komplikovaná koordinácia plnenia jednotlivých uchádzačov, previazanosť čiastkových plnení v nadväznosti na obmedzenie možnosti uplatnenia zodpovednostných vzťahov za vady a záruku v prípade čiastkových plnení.
  2. Predpokladaná hodnota zákazky:

**3 182 200,00 EUR bez DPH.**

**3. VARIANTNÉ RIEŠENIE**

1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA, SPÔSOB PLNENIA A OBHLIADKA PREDMETU ZÁKAZKY**

1. Miestom dodania/plnenia predmetu zákazky je sídlo verejného obstarávateľa a to:

*Majerská cesta 94, 974 96 Banská Bystrica,*

pričom predmet zákazky (18 ks plnohodnotných a funkčne spôsobilých špeciálnych vozidiel vrátane podvozku, príslušnej nadstavby a radlice) bude dodaný v lehote podľa bodu 4.2 tejto časti súťažných podkladov spôsobom uvedeným v zmysle Prílohy č. 2 týchto SP – Kúpna zmluva

1. Kúpna zmluva sa uzatvára na dobu určitú, a to odo dňa účinnosti zmluvy až do úplného odovzdania predmetu zákazy. Kúpna zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle obstarávateľa. Lehota na dodanie predmetu zákazky je najneskôr do **7 mesiacov** odo dňa účinnosti zmluvy.
2. Obhliadka predmetu zákazky sa nevyžaduje.

**5. ZDROJ FINANČNÝCH PROSTRIEDKOV**

1. Predmet zákazky bude financovaný z časti vlastných prostriedkov verejného obstarávateľa a časť predmetu zákazky verejný obstarávateľ plánuje financovať z finančných zdrojov získaných formou úveru z komerčnej banky, pričom verejný obstarávateľ začal s vykonávaním potrebných krokov k získaniu úverových zdrojov a má za to, že tieto budú počas priebehu verejného obstarávania ukončené. V nadväznosti na uvedené si verejný obstarávateľ vyhradzuje právo zrušiť verejné obstarávanie v zmysle ustanovenia § 57 ods. 2 ZVO v prípade, ak sa mu nepodarí najneskôr ku dňu uzavretia zmluvy s úspešným uchádzačom uzatvoriť s bankou zmluvu na zabezpečenie financovania predmetu zákazky formou úveru, čo bude považované za zmenu okolností, za ktorých sa vyhlásilo verejné obstarávanie, resp. za dôvod hodný osobitného zreteľa v priebehu postupu verejného obstarávania, pre ktorý nemožno od verejného obstarávateľa požadovať, aby vo verejnom obstarávaní pokračoval. Verejný obstarávateľ neposkytne na plnenie predmetu zmluvy preddavok.

**6. DRUH ZÁKAZKY**

1. Predmetom zákazky je dodanie tovaru a táto sa zadáva postupom nadlimitnej zákazky v zmysle ustanovenia § 66 ods. 7 druhá veta ZVO pre neobmedzený počet záujemcov zverejneným Oznámením o vyhlásení verejného obstarávania. Podrobné vymedzenie záväzných zmluvných podmienok na poskytnutie predmetu zákazky, ktoré musia byť obsiahnuté v uzatvorenej Kúpnej zmluve, obsahujú časti B. Opis predmetu zákazky, C. Obchodné podmienky, D. Spôsob určenia ceny a prílohytýchto SP. Verejný obstarávateľ, bude od úspešného uchádzača požadovať záväzne dodržať minimálne zmluvné podmienky uvedené v časti C. Obchodné podmienky a v prílohách týchto SP.

**7. LEHOTA VIAZANOSTI PONUKY**

* 1. Verejný obstarávateľ stanovuje lehotu viazanosti ponúk do 31.01.2022.
  2. V prípade potreby si verejný obstarávateľ vyhradzuje predĺžiť lehotu viazanosti ponúk, a to až na maximálnu zákonnú lehotu 12 mesiacov od uplynutia lehoty na predkladanie ponúk. V takomto prípade verejný obstarávateľ oznámi všetkým záujemcom/uchádzačom predĺženie lehoty viazanosti ponúk, a to formou opravy údajov uvedených v oznámení o vyhlásení verejného obstarávania, opravou súťažných podkladov a oznámením na profile verejného obstarávateľa k predmetnej zákazke.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

1. Verejný obstarávateľ bude pri komunikácii s uchádzačmi resp. záujemcami postupovať v zmysle ustanovenia § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome.

1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
2. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
3. Ak je odosielateľom informácie záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.
4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).
5. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE.
6. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

1. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**10. VYHOTOVENIE PONUKY**

1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.
3. Ponuka musí byť vyhotovená elektronicky v zmysle ustanovenia § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „Dodanie nových podvozkov kategórie N3G v prevedení 4 x 4.2 v celkovom počte 18 ks s príslušnými nadstavbami“.
4. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.
5. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.
6. Uchádzač môže predbežne nahradiť doklady, prostredníctvom ktorých preukazuje splnenie podmienok účasti:

* v zmysle ustanovenia § 39 ZVO jednotným európskym dokumentom, v takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu.

1. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.
2. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).
3. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**11. JAZYK PONUKY**

1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**12. MENA A CENY UVÁDZANÉ V PONUKE**

1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.
2. Uchádzač navrhovanú zmluvnú cenu uvedie v zložení:

* cena za 1 m. j. v EUR bez DPH,
* výška DPH (20 %),
* cena za 1 m. j. v EUR s DPH,
* celková cena za premet zákazky v EUR s DPH.

1. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.
2. V prípade, ak je uchádzač zahraničnou osobou, uvedie celkovú cenu zákazky v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**13. ZÁBEZPEKA, podmienky jej zloženia, podmienky jej uvoľnenia alebo vrátenia**

* 1. Verejný obstarávateľ v zmysle § 46 ods. 1 ZVO vyžaduje, aby uchádzači zabezpečili viazanosť svojich ponúk zábezpekou, ktorej výšku stanovuje na sumu: 90 000,00 EUR.
  2. Zábezpeku je možné zložiť

13.2.1. Poskytnutím bankovej záruky za uchádzača.

1. Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne do skončenia lehoty viazanosti ponúk (resp. predĺženej lehoty viazanosti). Z bankovej záruky vystavenej bankou musí ďalej vyplývať, že banka uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky v prospech verejného obstarávateľa v tomto verejnom obstarávaní s názvom Dodanie nových podvozkov kategórie N3G v prevedení 4 x 4.2 v celkovom počte 18 ks s príslušnými nadstavbami, pričom v texte dokladu vystaveného bankou musí byť verejné obstarávanie nezameniteľne identifikovateľné napr. číslom výzvy na predkladanie ponúk (ďalej aj ako „Výzva“). Banka sa musí bezpodmienečne zaviazať zaplatiť na účet verejného obstarávateľa pohľadávku krytú bankovou zárukou do 7 (siedmich) kalendárnych dní po doručení výzvy verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny verejnému obstarávateľovi.
2. V prípade, ak banka vydá záručnú listinu vo forme elektronického dokumentu podpísaného kvalifikovaným elektronickým podpisom banky v súlade s nariadením eIDAS, záručná listina **musí byť súčasťou ponuky** uchádzača; postavenie verejného obstarávateľa, pokiaľ ide o uplatnenie bankovej záruky zo záručnej listiny, nesmie byť sťažené v dôsledku formy záručnej listiny ako elektronického dokumentu (oproti listinnej forme) a za tým účelom musí zo záručnej listiny vyplývať aj garancia banky v uvedenom zmysle.
3. V prípade, ak banka nevydá záručnú listinu vo forme elektronického dokumentu podpísaného kvalifikovaným elektronickým podpisom banky v súlade s nariadením eIDAS, **musí byť záručná listina súčasťou ponuky uchádzača ako scan originálu a zároveň, v zmysle § 46 ods. 9 ZVO, listinný originál záručnej listiny musí byť verejnému obstarávateľovi doručený do uplynutia lehoty na predkladanie ponúk** v nepriehľadnej obálke na adresu verejného obstarávateľa Banskobystrická regionálne správa ciest, a.s., Majerská cesta 94, 974 96 Banská Bystrica, na ktorej bude identifikovaný uchádzač, verejné obstarávanie a skutočnosť, že v obálke sa nachádza banková záruka. V prípade, že uchádzač nepredloží listinný originál bankovej záruky do uplynutia lehoty na predkladanie ponúk, zábezpeku podľa verejným obstarávateľom určených podmienok nezloží a jeho ponuka bude v zmysle § 53 ods. 5 písm. a) ZVO vylúčená.

13.2.2. Poskytnutím poistenia záruky za uchádzača.

1. Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je verejný obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky minimálne do skončenia lehoty viazanosti ponúk (resp. predĺženej lehoty viazanosti). Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (verejného obstarávateľa) za poisteného (uchádzača) v prípade prepadnutia jeho zábezpeky v prospech verejného obstarávateľa v tomto verejnom obstarávaní s názvom Dodanie nových podvozkov kategórie N3G v prevedení 4 x 4.2 v celkovom počte 18 ks s príslušnými nadstavbami, pričom v texte dokladu vystaveného poisťovňou musí byť verejné obstarávanie nezameniteľne identifikovateľné napr. číslom výzvy, ktorým bolo vyhlásené. Poisťovňa sa musí bezpodmienečne zaviazať zaplatiť na účet verejného obstarávateľa pohľadávku krytú poistením záruky do 7 (siedmich) kalendárnych dní po doručení výzvy verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky Verejnému obstarávateľovi.
2. V prípade, ak poisťovňa vydá záručnú listinu vo forme elektronického dokumentu podpísaného kvalifikovaným elektronickým podpisom poisťovne v súlade s nariadením eIDAS, záručná listina **musí byť súčasťou ponuky** uchádzača; postavenie verejného obstarávateľa, pokiaľ ide o uplatnenie záruky zo záručnej listiny, nesmie byť sťažené v dôsledku formy záručnej listiny ako elektronického dokumentu (oproti listinnej forme) a za tým účelom musí zo záručnej listiny vyplývať aj garancia poisťovne v uvedenom zmysle,
3. V prípade, ak poisťovňa nevydá záručnú listinu vo forme elektronického dokumentu podpísaného kvalifikovaným elektronickým podpisom poisťovne v súlade s nariadením eIDAS, **musí byť záručná listina súčasťou ponuky uchádzača ako scan originálu a zároveň, v zmysle § 46 ods. 9 ZVO, listinný originál záručnej listiny musí byť verejnému obstarávateľovi doručený do uplynutia lehoty na predkladanie ponúk** v nepriehľadnej obálke na adresu verejného obstarávateľa Banskobystrická regionálne správa ciest, a.s., Majerská cesta 94, 974 96 Banská Bystrica, na ktorej bude identifikovaný uchádzač, verejné obstarávanie a skutočnosť, že v obálke sa nachádza poistenie záruky. V prípade, že uchádzač nepredloží listinný originál poistenia záruky do uplynutia lehoty na predkladanie ponúk, zábezpeku podľa verejným obstarávateľom určených podmienok nezloží a jeho ponuka bude v zmysle § 53 ods. 5 písm. a) ZVO vylúčená.

13.2.3. Zložením finančných prostriedkov na bankový účet verejného obstarávateľa.

1. V prípade zloženia finančných prostriedkov na bankový účet verejného obstarávateľa musia byť zložené na účet:

Názov banky: VÚB a. s., pobočka Banská Bystrica

IBAN kód: SK82 0200 0000 0021 8394 4256

BIC (SWIFT): SPSRSKBA

Mena účtu: EUR

Variabilný symbol: (IČO uchádzača)

Poznámka pre prijímateľa: Dodanie podvozkov – zábezpeka ponuky

1. Finančné prostriedky musia byť pripísané na účet verejného obstarávateľa **najneskôr v moment uplynutia lehoty na predkladanie ponúk.**

13.3. Verejný obstarávateľ uvoľní alebo vráti uchádzačovi zábezpeku do siedmich dní odo dňa (podľa okolností):

1. uplynutia lehoty viazanosti ponúk (predĺženej viazanosti ponúk),
2. márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky, alebo
3. uzavretia zmluvy.

13.4. Zábezpeka prepadne v prospech verejného obstarávateľa, ak uchádzač v lehote viazanosti ponúk:

1. odstúpi od svojej ponuky alebo
2. neposkytne súčinnosť alebo odmietne uzavrieť zmluvu v súlade s § 56 ods. 8 až 15 ZVO.

**14. OBSAH PONUKY**

1. Záujemca je povinný pri zostavovaní ponuky dodržať obsah uvedený v bode 14.2 tejto časti SP, pričom dodrží ustanovenia uvedené v bode 10 tejto časti SP.
2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

14.2.1 Doklady a dokumenty na preukázanie **splnenia podmienok účasti** vo verejnom obstarávaní, požadovaných v Oznámení o vyhlásení verejného obstarávania a v časti F. Podmienky účasti uchádzačov týchto SP.

14.2.2 **Návrh kúpnej zmluvy** v jednom vyhotovení, v ktorom zohľadní podmienky verejného obstarávateľa uvedené v časti "B. Opis predmetu zákazky", "C. Obchodné podmienky" a "D. Spôsob určenia ceny" týchto SP, podpísané štatutárnym orgánom, alebo členom štatutárneho orgánu alebo osobou oprávnenou konať za uchádzača – požiadavka na predmet zákazky uvedená v časti „B. Opis predmetu zákazky“ bod 3.1 týchto SP.

14.2.3 V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy.**

14.2.4 V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.

14.2.5 **NÁVRH UCHÁDZAČA NA PLNENIE KRITÉRIA**, vypracovaný podľa časti "E. Kritéria na hodnotenie ponúk a pravidlá ich uplatnenia" a časti "D. Spôsob určenia ceny". Formulár „Návrh na plnenie kritéria“ tvorí Prílohu č. 1a/1b SP v závislosti od toho, či uchádzač predkladá položku s názvom „Univerzálna výmenná nadstavba sypacia s objemom min. 5 m³“ ako univerzálnu nadstavbu (leto aj zima - Príloha č. 1a SP) alebo samostatné nadstavby (leto a zima zvlášť - Príloha č. 1b SP). Ak uchádzač predloží všetky tri typy nadstavieb, vyplní oba návrhy na plnenie kritérií (príloha 1a a 1b SP) a počty v nich alikvotne upraví tak, aby výsledný súčet kusov spĺňal požiadavku verejného obstarávateľa na minimálny počet nadstavieb s ohľadom na ich použiteľnosť v lete a v zime. Formulár musí byť podpísaný osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.2.6 Ďalšie dokumenty, ak to vyžadujú tieto SP.

1. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:

14.3.1 obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.3.2 identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**

**15. NÁKLADY NA PONUKU**

1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**16. PREDKLADANIE PONÚK**

1. Ponuky musia byť doručené v lehote na predkladanie ponúk, ktorá je uvedená **v oznámení o vyhlásení verejného obstarávania**, prostredníctvom ktorého bolo vyhlásené toto verejné obstarávanie. Ponuka uchádzača predložená po uplynutí lehoty na predkladanie ponúk sa elektronicky neotvorí.
2. Ponuky sa budú predkladať elektronicky v zmysle ustanovenia § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.
3. Na ponuky predložené iným spôsobom (v listinnej podobe) sa nebude prihliadať.
4. Uchádzač má možnosť sa registrovať do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID).
5. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.,
* nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.,
* vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.,
* počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

1. Autentifikovaný uchádzač si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>
3. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
4. Ak ponuka obsahuje dôverné informácie, uchádzač ich v ponuke viditeľne označí.
5. Uchádzačom navrhovaná cena za požadovaný predmet zákazky, uvedená v ponuke uchádzača bude vyjadrená v EUR s presnosťou na 2 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s DPH (pri vkladaní do systému JOSEPHINE označená ako „Jednotková cena bez DPH, sadzba DPH, cena s DPH (pri vkladaní do systému JOSEPHINE označená ako „Jednotková cena (kritérium hodnotenia)“). Systém automaticky prenásobí uvedenú jednotkovú cenu celkovým množstvom.
6. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na e-mailovú adresu užívateľa uchádzača, ktorý ponuku nahral).
7. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

**17. OTVÁRANIE PONÚK**

1. Otváranie ponúk sa uskutoční elektronicky (online).
2. Miestom „on-line“ sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk. Čas otvárania ponúk je uvedený v oznámení o vyhlásení verejného obstarávania.
3. On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.
4. Verejný obstarávateľ najneskôr do piatich dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk..

**18. VYHODNOTENIE SPLNENIA PODMIENOK ÚČASTI**

1. Na proces vyhodnocovania splnenia podmienok účasti uchádzačov budú aplikované postupy uvedené v ustanovení § 40 ZVO a ustanovení § 152 ods. 4 ZVO
2. V zmysle ustanovenia § 152 ods. 5 ZVO, verejný obstarávateľ je bez ohľadu na ustanovenie § 152 ods. 4 ZVO oprávnený od uchádzača dodatočne vyžiadať doklad podľa ustanovenia § 32 ods. 2 písm. b) a c) ZVO.
3. Vzhľadom na skutočnosť, že verejný obstarávateľ v predmetnom verejnom obstarávaní využije postup v súlade s ustanovením § 66 ods. 7 druhá veta ZVO (reverzná súťaž), vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.
4. V súvislosti s vyššie uvedením verejný obstarávateľ v zmysle ustanovenia § 55 ods. 1 ZVO vyhodnotí splnenie podmienok účasti podľa ustanovenia § 40 ZVO a splnenie požiadaviek na predmet zákazky podľa ustanovenia § 53 ZVO u uchádzača, ktorý sa umiestnil na prvom mieste v poradí alebo u uchádzačov, ktorí sa umiestnili na prvom až treťom mieste v poradí.

**19. VYHODNOCOVANIE PONÚK**

1. Komisia na vyhodnotenie ponúk preskúma, či ponuka úspešného uchádza, ktorý sa umiestnil na prvom mieste v poradí alebo u uchádzačov, ktorí sa umiestnili na prvom až treťom mieste v poradí spĺňajú požiadavky verejného obstarávateľa na predmet zákazky a bude postupovať pri vyhodnocovaní ponúk v súlade s ustanovením § 53 ZVO.
2. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:
3. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
4. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
5. osobitosti tovaru, osobitosti stavebných prác alebo osobitosti služby navrhovanej uchádzačom,
6. dodržiavania povinností v oblasti ochrany životného prostredia, sociálneho práva alebo pracovného práva podľa osobitných predpisov,
7. dodržiavania povinností voči subdodávateľom,
8. možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb ,a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

1. Komunikácia medzi uchádzačom/uchádzačmi a obstarávateľom/komisiou na vyhodnotenie ponúk počas vyhodnotenia ponúk a vyhodnotenia splnenia podmienok účasti bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť obstarávateľovi prostredníctvom určenej komunikácie v systému JOSEPHINE.
2. Verejný obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

**20. INFORMÁCIA O VÝSLEDKU VYHODNOTENIA PONÚK**

1. Verejný obstarávateľ po vyhodnotení ponúk, po ukončení postupu podľa ustanovenia § 55 ods. 1 ZVO a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a uvedie dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**21. UZAVRETIE ZMLUVY**

1. Verejný obstarávateľ uzatvorí zmluvu s úspešným uchádzačom postupom podľa ustanovenia § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa ustanovenia § 11 ods. 1 ZVO a jeho osoby podľa ustanovenia § 33 ods. 2 a ustanovenia § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.
2. Verejný obstarávateľ požaduje **od úspešného uchádzača** (predávajúceho), aby s dostatočným časovým predstihom pred podpisom zmluvy, ale najneskôr ku dňu podpisu zmluvy predložil verejnému obstarávateľovi nasledovné doklady a dokumenty:
3. **zoznam všetkých subdodávateľov** s uvedením identifikačných údajov, predmetu subdodávky, podielu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa ustanovenia § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; v prípade subdodávateľa, prostredníctvom ktorého uchádzač preukazoval splnenie podmienky účasti podľa ustanovenia § 34 ods. 1 písm. a) ZVO (t. j. využil inštitút upravený v ustanovení § 34 ods. 3 ZVO) predloží úspešný uchádzač doklady preukazujúce splnenie všetkých podmienok účasti osobného postavenia podľa ustanovenia § 32 ZVO. Takýto subdodávateľ (t. j. osoba podľa ustanovenia § 34 ods. 3 ZVO), bude zároveň v zmysle ustanovenia § 34 ods. 4 ZVO zodpovedať za plnenie Kúpnej zmluvy spoločne s úspešným uchádzačom, t. j. stane sa spolu s úspešným uchádzačom zmluvou stranou,
4. **zoznam servisných stredísk vrátane presnej adresy,** zabezpečujúcich záručný a pozáručný servis**,**
5. **potvrdenie o autorizovanom obchodnom zastúpení** uchádzača vzťahujúce sa na predmet zákazky (napr. obchodná zmluva, resp. iná forma dohody), resp. o priamom zastúpení výrobcu na predmet zákazky ako celku alebo na každú súčasť predmetu zákazky samostatne (podvozok, príslušná nadstavba, radlica).

Verejný obstarávateľ zároveň požaduje **od úspešného uchádzača** (predávajúceho), aby doručil verejnému obstarávateľovi vyplnenú a podpísanú **Kúpnu zmluvu v 2 vyhotoveniach** s platnosťou originálu (rovnopisoch), a to **v listinnej podobe** osobne alebo prostredníctvom poštovej prepravy resp. využitím inej doručovateľskej služby, na adresu verejného obstarávateľa Banskobystrická regionálna správa ciest, a. s., Majerská cesta 94, 974 96 Banská Bystrica, **a to v lehote do 10 pracovných dní odo dňa doručenia písomnej výzvy na uzavretie zmluvy.**

1. Verejný obstarávateľ si vyhradzuje právo vyhodnotiť pred podpisom zmluvy doklady a dokumenty podľa bodu 21.2 z pohľadu obsahovej a vecnej správnosti.
2. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.
3. Zmluva uzavretá týmto postupom verejného obstarávania nadobudne účinnosť po dni jej zverejnenia v súlade s ustanovením § 47a Občianskeho zákonníka na webovom sídle verejného obstarávateľa.
4. Nepredloženie dokladov a dokumentov podľa bodu 21.2 bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy podľa ustanovenia § 56 ods. 8 ZVO v lehote určenej podľa ustanovenia § 56 ods. 12 ZVO.

**22. ZÁVEREČNÉ USTANOVENIA**

1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.
2. Skutočnosti uvedené v SP a v oznámení o vyhlásení verejného obstarávania platia pre všetky časti predmetu zákazky, pokiaľ nie je v SP alebo v oznámení o vyhlásení verejného obstarávania uvedené inak.
3. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

**B. OPIS PREDMETU ZÁKAZKY.**

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY.

* 1. Predmetom zákazky je dodanie tovaru, nových podvozkov sériovo vyrábaných nákladných vozidiel kategórie N3G v prevedení 4 x 4.2 s príslušnými nadstavbami, pričom každé vozidlo bude vybavené snehovou radlicou v celkovom počte 18 ks. Predmet zákazky bude slúžiť najmä pre účely výkonu zimnej údržby ciest ako viacúčelový sypač na posyp prostredníctvom inertného posypového materiálu (kamenivo fr. 4/8), chemickej posypovej soli (NaCl) a roztokom soľanky. V letnom období budú vozidlá využívané na prevoz a aplikáciu bitúmenovej obaľovanej zmesi za tepla. Predmet zákazky musí spĺňať minimálne požadované technické parametre podvozkov, radlice a príslušných nadstavieb stanovené verejným obstarávateľom vzhľadom na účel využitia predmetu zákazky, bližšie špecifikované v Prílohe č. 3 týchto Súťažných podkladov – Opis predmetu zákazky.
  2. Spoločný slovník obstarávania (CPV):

Hlavný CPV: 34143000-1 Vozidlá na zimnú údržbu ciest

Doplnkový CPV: 50000000-5 Opravárske a údržbárske služby

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY.

1. Miestom dodania/plnenia predmetu zákazky je sídlo verejného obstarávateľa, pričom predmet zákazky (18 ks plnohodnotných a funkčne spôsobilých špeciálnych vozidiel vrátane podvozku, príslušnej nadstavby a radlice) bude dodaný v lehote podľa bodu 4.2 „Časti A. Pokyny na vypracovanie ponuky“ týchto súťažných podkladov spôsobom uvedeným v zmysle Prílohy č. 2 týchto SP – Kúpna zmluva
2. Súčasťou predmetu zákazky musí byť:

A/ výbava vozidla a to v zmysle ustanovení Vyhlášky Ministerstva dopravy a výstavby SR č. 134/2018 Z. z. minimálne v rozsahu povinnej výbavy:

* Prenosný výstražný trojuholník
* Bezpečnostný reflexný odev (reflexná vesta)
* Náhradné koleso (disk s pneumatikou)
* Kľúč na matice alebo skrutky kolies
* Príručný zdvihák s adekvátnou nosnosťou
* Lekárnička

B/ predpredajný servis, ktorý zahŕňa prípravu predmetu zákazky na odovzdanie (PDI-Pre-Delivery Inspection) v rozsahu úkonov predpísaných výrobcom.

C/ záručný a pozáručný servis v rozsahu bližšie definovaný v prílohe č. 4 týchto súťažných podkladov, ktorý je uchádzač povinný vykonávať v servisných strediskách zmluvných partnerov, ktorých zoznam je povinný poskytnúť verejnému obstarávateľovi najneskôr v deň podpisu zmluvy.

1. Ako súčasť dodania predmetu zákazky, najneskôr však v deň odovzdania predmetu zákazky, je uchádzač povinný predložiť:

* ***Osvedčenie o evidencii vozidla časť II*** pre potrebu evidencie na ODI ORPZ a pridelenie evidenčného čísla, pre každú súčasť predmetu zákazky samostatne (podvozok, príslušná nadstavba, radlica).
* ***Certifikát konformity (COC)***, ktorý potvrdzuje, že vozidlo má udelené typové schválenie EÚ celého vozidla podľa osobitných predpisov (smernica 2007/46/ES, nariadenie EÚ č. 167/2013 a nariadenie EÚ č. 168/2013) iným členským štátom.
* ***Servisnú knižku vozidla* *v tlačenej alebo elektronickej podobe***
* ***Návod na obsluhu*** pre každú súčasť predmetu zákazky samostatne (podvozok, príslušná nadstavba, radlica), užívateľskú príručku, príručku na údržbu alebo iný dokument, ktorým sa opisujú všetky osobitné podmienky alebo obmedzenia viažuce sa na ich používanie v slovenskom jazyku.
* ***Protokol z typovej skúšky vozidla*** vydaný autorizovanou osobou (skúšobňou) v zmysle Vyhlášky Ministerstva dopravy a výstavby SR č. 131/2018 Z. z., ktorou sa ustanovujú podrobnosti v oblasti schvaľovania vozidiel.
* ***Certifikát o meraní pre meracie zariadenie dávkovania posypových materiálov (g/m2) sypacej nadstavby*** vydaný autorizovanou osobou (skúšobňou) výrobcovi pre jednotlivé typy nadstavieb ako súčasti špeciálneho nákladného vozidla s potvrdením presnosti a spôsobu merania dávkovania, alebo iný hodnoverný doklad potvrdzujúci požadované parametre posypu.
* ***Elektronický katalóg náhradných dielov predmetu kúpy na nosiči USB***
* ***Revíznu správu o plynovom zariadení*** vydanú autorizovanou osobou v zmysle STN EN 14336 pre univerzálnu výmennú nadstavbu sypaciu.
* ***Osvedčenia o typovom schválení SR***na každú súčasť predmetu zákazky samostatne (podvozok, príslušná nadstavba, radlica) vydané typovým schvaľovacím orgánom v zmysle ustanovení zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov.
  1. Verejný obstarávateľ požaduje v rámci dodania predmetu zákazky zaškoliť zamestnancov na obsluhu na každú časť predmetu zákazky (rozumej 1 ks plnohodnotného a funkčne spôsobilého špeciálneho vozidla vrátane podvozku, príslušnej nadstavby a radlice), kde budú prítomní minimálne dvaja zamestnanci (vodiči) verejného obstarávateľa na každú časť predmetu zákazky samostatne.
  2. Ďalej verejný obstarávateľ z dôvodu monitorovania vozidiel prostredníctvom GPS systému FLEETWARE žiada od úspešného uchádza poskytnutie plnej súčinnosti spoločnosti DATACAR, s. r. o. pri montáži všetkých potrebných súčastí uvedeného systému spôsobom bližšie identifikovaným v prílohe č. 3 týchto SP – Opis predmetu zákazky, pričom uvedená spoločnosti nebude vystupovať ako tretí subjekt v tomto verejnom obstarávaní a všetky náklady spojené s montážou uhradí verejný obstarávateľ.
  3. Verejný obstarávateľ je oprávnený vykonať fyzickú obhliadku predmetu zákazky u úspešného uchádzača za účelom posúdenia zhody uchádzačom predložených dokumentov týkajúcich sa technických a iných parametrov so zadanými parametrami verejného obstarávateľa na predmet zákazky v tomto verejnom obstarávaní a v prípade pochybností vykonať skúšku autorizovanou osobou, ktorá preukáže splnenie zadaných parametrov verejným obstarávateľom.

**3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.**

1. Návrh Kúpnej zmluvy v jednom vyhotovení, v ktorom zohľadní podmienky verejného obstarávateľa uvedené v časti "B. Opis predmetu zákazky", "C. Obchodné podmienky" a "D. Spôsob určenia ceny" týchto SP, podpísané štatutárnym orgánom, alebo členom štatutárneho orgánu alebo osobou oprávnenou konať za uchádzača.

**C. OBCHODNÉ PODMIENKY**

1. Verejný obstarávateľ určuje svoje obchodné podmienky dodania predmetu zákazky v Kúpnej zmluve, ktorá bude uzavretá s úspešným uchádzačom. Kúpna zmluva tvorí prílohu č. 2 týchto SP.

2. Verejný obstarávateľ si vyhradzuje právo neprijať ani jednu z predložených ponúk, ak zmluvné podmienky uvedené v návrhu záväzných zmluvných podmienok predložených uchádzačom budú v rozpore s oznámením, prostredníctvom ktorej bol postup tohto verejného obstarávania vyhlásený a týmito SP a ak sa budú vymykať obvyklým zmluvným podmienkam a budú znevýhodňovať verejného obstarávateľa.

3. Do návrhu zmluvy nesmú byť zapracované zmeny, ktoré by boli v rozpore so SP, menili by rovnováhu zmluvných povinností v neprospech verejného obstarávateľa, zvyšovali by mieru povinností v neprospech verejného obstarávateľa, zvyšovali cenu plnenia či mali iný podstatný vplyv na jej obsah. Pokiaľ uchádzač takéto zmeny v návrhu zmluvy v ponuke uskutoční, môže byť jeho návrh posúdený verejným obstarávateľom ako nezodpovedajúci požiadavkám verejného obstarávateľa na predmet zákazky. Nepripúšťajú sa žiadne sankcie za porušenie zmluvných povinností verejného obstarávateľa, okrem tých, ktoré sa nachádzajú v Kúpnej zmluve a sú uvedené v prílohe č. 2 týchto SP.

4. Verejný obstarávateľ považuje zmluvné podmienky uvedené v prílohe č. 2 týchto SP za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (kupujúceho) oproti úspešnému uchádzačovi (predávajúcemu) zvýhodňovali (išli by v neprospech úspešného uchádzača).

**D. SPÔSOB URČENIA CENY**

1. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s dodaním/poskytnutím predmetu zákazky podľa časti B. Opis predmetu zákazky a príslušných príloh týchto SP a podľa požiadaviek uvedených v Kúpnej zmluve (príloha č. 2 týchto SP).

1. V cene musia byť zahrnuté všetky náklady spojené s poskytnutím/realizáciou predmetu zákazky, vrátane všetkých súvisiacich služieb a poplatkov, colných poplatkov, poplatkov/výdavkov najmä komplexného zabezpečenia služieb spojených s dodávkou predmetu zákazky, vrátane dopravy do miesta plnenia a vrátane nákladov na dopravu, poistenia, nákladov odskúšania prevádzky vozidiel, zaškolenia obsluhy, súvisiacej dokumentácie v slovenskom jazyku, povinnej výbavy, kompletného príslušenstva pre plnohodnotnú prevádzku vozidiel, plného objemu prevádzkových hmôt s výnimkou PHL a mazív a vrátane vykonania predpredajného servisu a nákladov na servis. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
2. Navrhnutá cena bude v ponuke v členení:

- cena za 1 m. j. v EUR bez DPH,

- výška DPH (20 %),

- cena za 1 m. j. v EUR s DPH,

- celková cena za premet zákazky v EUR s DPH (kritérium na vyhodnotenie ponúk).

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Ponuky sa vyhodnocujú na základe **najnižšej ceny.**

Pod cenou sa rozumie celková cena za dodanie predmetu zákazky **v EUR s DPH**, ktorá je výsledkom vyplnenia návrhu na plnenie kritéria uchádzačom,  v zmysle špecifikácie predmetu zákazky uvedenej v časti B. Opis predmetu zákazky a v prílohách týchto SP (porovnávací parameter – najnižšia cena).

Návrh na plnenie kritéria musí byť predložený ako súčasť ponuky uchádzača v elektronickej podobe vo formáte .pdf. Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.

2. Vzhľadom na skutočnosť, že verejný obstarávateľ v predmetnom verejnom obstarávaní využije postup v súlade s ustanovením § 66 ods. 7 druhá veta ZVO (reverzná súťaž), vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk.

3. Úspešným uchádzačom sa stane uchádzač, ktorý predloží vo svojej ponuke najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky v EUR s DPH, na treťom mieste sa umiestni uchádzač s treťou najnižšou celkovou cenou za predmet zákazky v EUR s DPH atď.

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

**1. OSOBNÉ POSTAVENIE**

1. V zmysle ustanovenia § 32 ods. 1 ZVO, verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z. z. o sociálnom poistení v znení zákona č. 221/2019 Z. z., § 25 ods. 5 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 221/2019 Z. z.)

v Slovenskej republike alebo v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov (Zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov, Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z. z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z. z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z. z.), Viedenský dohovor o ochrane ozónovej vrstvy (oznámenie MZV SR č. 53/1994 Z. z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z. z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z. z.), Štokholmský dohovor o perzistentných organických látkach (oznámenie MZV SR č. 593/2004 Z. z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z. z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Ak v ustanovení § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa ustanovenia § 32 ods. 1 ZVO:

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Uchádzač alebo záujemca nie je povinný predkladať doklady podľa ustanovenia § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z. z.). Ak uchádzač alebo záujemca nepredloží doklad podľa ustanovenia § 32 ods. 2 písm. a) ZVO, je povinný na účely preukázania podmienky podľa ustanovenia § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z. z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.

4. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

5. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

6. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

7. Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

8. Uchádzač môže preukázať splnenie podmienok účasti osobného postavenia uvedených v odseku 1. písm. a) až f), zápisom do zoznamu hospodárskych subjektov.

9. Verejný obstarávateľ informuje uchádzačov, že doklady ktoré podľa ustanovenia § 32 ods. 3 ZVO **nevyžaduje od uchádzačov** z dôvodu použitia údajov z informačných systémov verejnej správy **predkladať**, sú:

* výpis z registra trestov uchádzača podľa ustanovenia § 32 ods. 2 písm. a) ZVO, v prípade výpisu z registra trestov pre fyzickú osobu uchádzač verejnému obstarávateľovi predloží údaje v rozsahu podľa ustanovenia § 10 ods. 4 Zákona č. 330/2007 Z. z. o registri trestov a o zmene doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov
* potvrdenia zdravotnej poisťovne a Sociálnej poisťovne podľa ustanovenia § 32 ods. 2 písm. b) ZVO,
* potvrdenie miestne príslušného daňového úradu a miestne príslušného colného úradu podľa ustanovenia § 32 ods. 2 písm. c) ZVO,
* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky podľa ustanovenia § 32 ods. 2 písm. e) ZVO.

Uvedené platí v prípade uchádzačov so sídlom alebo miestom podnikania v Slovenskej republike.

**2. EKONOMICKÉ A FINAČNÉ POSTAVENIE.**

Nepožaduje sa.

**3. TECHNICKÁ ALEBO ODBORNÁ SPÔSOBILOSŤ.**

Podmienky účasti technickej a odbornej spôsobilosti preukáže uchádzač predložením nasledujúcich dokladov:

**1.** **Uchádzač preukáže splnenie podmienky účasti podľa ustanovenia § 34 ods. 1 písm. a) ZVO zoznamom dodaných tovarov za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; ak odberateľom bol verejný obstarávateľ alebo obstarávateľ podľa ZVO, dokladom je referencia.**

Verejný obstarávateľ požaduje predložiť zoznam dodaných tovarov za predchádzajúce tri roky od vyhlásenia verejného obstarávania s uvedením cien, lehôt dodania a odberateľov s kontaktnou osobou a telefonickým kontaktom, ktorý musí obsahovať dodanie tovarov rovnakého alebo podobného charakteru ako je predmet zákazky, ktorých celkové množstvo kumulatívne (spolu) za všetky tri predchádzajúce roky od vyhlásenia verejného obstarávania dosiahlo úroveň **minimálne 15 ks vozidiel.**

Za tovar rovnakého alebo podobného charakteru ako predmet zákazky sa považuje dodávka „technologickej zostavy" (špeciálneho vozidla), pozostávajúcej z podvozku nákladného automobilu, sypacej nadstavby a snehovej radlice.

2. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa ustanovenia § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Uchádzač predloží v ponuke doklady preukazujúce splnenie podmienok účasti osobného postavenia osoby, ktorej technické a odborné kapacity majú byť použité na preukázanie finančného a ekonomického postavenia uvedené v ustanovení § 32 ods. 2 ZVO, oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté.

**4. DOPLŇUJÚCE INFORMÁCIE K PODMIENKAM ÚČASTI.**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukazujúce splnenie podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených   
v ustanovení § 40 ZVO a ustanovení § 152 ods. 4 ZVO. Vzhľadom ku skutočnosti, že verejný obstarávateľ v predmetnom verejnom obstarávaní využije postup v súlade s ustanovením § 66 ods. 7 druhá veta ZVO (reverzná súťaž), vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. Hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením:

* jednotného európskeho dokumentu. Náležitosti týkajúce sa jednotného európskeho dokumentu upravujú ustanovenia § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie.

5. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

6. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-603.html>.